Publication: Magyar Közlöny
Issue: MK-2001-40 (Year: 2001, Number: 40)
Era: 1990-2004
Section: Melléklet az 1031/2001. (IV. 5.) Korm. határozathoz
Paragraph Index: 619

2001. 09—10. 2001/40. szám A Miniszterelnök határozatai A Miniszterelnök 10/2001. (IV. 5.) ME határozata főiskolai tanárok felmentéséről A felsőoktatásról szóló — többször módosított — 1993. évi LXXX. törvény 73. §-ának a) pontja alapján, az oktatási miniszter előterjesztésére dr. Gönczöl Lászlót, a Nyugat-Magyarországi Egyetem Apáczai Csere János Tanítóképző Főiskolai Kara főiskolai tanárát — nyugállományba vonulására tekintettel — 2001. április 30-i hatállyal, dr. Szemere Györgyné dr.-t, a Szegedi Tudományegyetem Egészségügyi Főiskolai Kara főiskolai tanárát — nyugállományba vonulására tekintettel — 2001. április 30-i hatállyal, dr. Kissné dr. Kovács Katalint, a Debreceni Egyetem Hajdúböszörményi Wargha István Pedagógiai Főiskolai Kara főiskolai tanárát — nyugállományba vonulására tekintettel — 2001. május 22-i hatállyal, dr. Csernoch Jánost, a Budapesti Műszaki Főiskola Kandó Kálmán Villamosmérnöki Főiskolai Kara főiskolai tanárát — 70. életéve betöltésére tekintettel — 2001. augusztus 31-i hatállyal e tisztségéből felmentem. Orbán Viktor s. k., miniszterelnök

Source: https://magyarkozlony.hu/hivatalos-lapok/3b8e2fb1eb3f946003ef7a1e0b128707bfd98d63/dokumentumok/f45c962f74c685bf36549466b7c8c74d41b63dc1/letoltes